En eurokasse av typen R-KLT 6429 som måler 600 × 400 × 280 mm.
Stablede eurokasser i forskjellige størrelser.
En **eurokasse** er et system av bokser som kan brukes til gjenbrukbar emballasje for transport og oppbevaring. De er definerte i **VDA 4500**-standarden, og de to vanligste størrelsene er 600 × 400 mm (mest populær) og 400 × 300 mm. De er som regel gripevennlige, stabelbare og laget av slagfast polypropen. Noen er godkjente for bruk med matvarer, for eksempel brødkasser. Størrelsene passer utmerket for å stables for å fylle en europall som måler 1200 × 800 mm, eksempelvis vil grunnflaten til fire kasser på 600 × 400 mm fylle grunnflaten til én europall.

Historie
--------

Systainer-systemet er basert på Eurokassen i størrelse 600x400 mm. Avbildet er en stabel av kasser produsert av Makita, Festool, Metabo, Mirka, og en umerket kasse på toppen.
Standarden ble opprinnelig utformet av den tyske bilindustriforeningen (*Verband der Automobilindustrie e. V.*, VDA) for bruk i bilindustrien, men har senere blitt tatt i bruk innen et bredt spekter av områder innen industri og skipsfart.

Etter inspirasjon fra eurokassen ble størrelsen 400 × 300 mm tidlig i 1990-årene tatt i bruk for verktøykasser i Systainer-systemet for verktøykasser. I Østerrike har eurokasser montert bakpå motorsykler blitt tatt i bruk av mange avisleverandører i byer. En eurokasse passer også mellom rammerørene på den danske lastesykkelen Bullitt.[]

* Eurokasser er mye brukt til frukt- og grønnsakerEurokasser er mye brukt til frukt- og grønnsaker
* En sykkeltilhenger for tursykling med tre eurokasser og alumiuniumsprofilerEn sykkeltilhenger for tursykling med tre eurokasser og alumiuniumsprofiler
* Kvinne på en brukssykkel med en rød eurokasse som sykkelkurvKvinne på en brukssykkel med en rød eurokasse som sykkelkurv

Utforming og størrelser
-----------------------

Eurokassene er rettveggede, har ofte forsterkning i form av plastdetaljer på utisiden, og kjent for å tåle mye. De rette veggene gir effektiv utnyttelse av volum for lagring og transport når kassene er fylt opp. Dette står i motsetning til en del oppbevaringsbokser til hjemmebruk som har skrånende vegger (og dermed kan stables mer plasseffektivt når de er *tomme*).

### Høyder

Eurokasser basert på KLT-normen fås i to standardhøyder:

* 147.5 mm (normalhøyde)
* 280 mm (ekstra høy variant, også svært vanlig)

VDA-standarden spesifiserer egentlig bare de tre høydene 147 mm, 213 mm og 280 mm.[]

Kassene finnes også i en rekke andre høyder, fra 70 mm høye brett og opp til 420 mm høye kasser, men av og til så mye som 520 mm. Noen eksempler på typiske høyder kan være 75 mm, 120 mm, 170 mm, 220 mm, 270 mm, 320 mm og 420 mm.[]

I tillegg er kassene er designet slik at når de stables (uten lokk) vil bunnen på en kasse stikke 15 mm ned i toppen av kassen under. Man kan dermed trekke 15 mm fra totalhøyden med to kasser som er stablet, 30 mm med tre kasser som er stablet, osv. Siden innstikket på kassen er standardisert er det mulig å montere ulike typer lokk på kassene. Lokk finnes i mange design.

### Areal

Tysk tjenestebil med eurokasser i ulike størrelser.
Eurokasser fås i flere standard bredde- og lengdemål:[]

| Nominelle mål | Faktisk ytre | Innvendig | Innvendig
areal (m2) | Nominelt utv. 
areal (m2) | Areal av europall |
| --- | --- | --- | --- | --- | --- |
| 800 × 600 | 800 × 600 | 752 × 552 | ~0.42 | 0.48 | 1/2 |
| 600 × 400 | 594 × 396 | 544 × 364 | ~0.20 | 0.24 | 1/4 |
| 400 × 300 | 396 × 297 | 346 × 265 | ~0.09 | 0.12 | 1/8 |
| 300 × 200 | 297 × 198 | 243 × 162 | ~0.04 | 0.06 | 1/16 |
| 200 × 150 | 198 × 148 | 198 × 146 | ~0.03 | 0.03 | 1/32 |
|

Ut av disse er egentlig bare 600 × 400 mm, 400 × 300 mm og 300 × 200 mm en del av VDA-standarden, men 800 × 600 mm er også nevnt i VDA-standarden.[]

* Type RL-KLT 6280Type RL-KLT 6280
* Type R-KLT ESD 6129Type R-KLT ESD 6129
* Type F-KLT 6410 (sammenleggbar / «klappboks»)Type F-KLT 6410 (sammenleggbar / «klappboks»)

Materiale
---------

Beholderne produseres vanligvis i grå polypropylen eller en annen termoplast ved sprøytestøping. De kan også fås i transparent (gjennomsiktig) plast. Eurokasser laget i henhold til VDA-standarden er imidlertid utelukkende laget av polypropylenplast i faste farger, hvilket gjør at esker fra ulike produsenter og kunder resirkuleres sammen på slutten av deres levetid til nye eurokasser.

Variasjoner
-----------

### Håndtak

De fleste design har minst to håndtak på kortsiden, men ofte er det også to håndtak på langsiden. Håndtakene er ofte i form av åpninger på cirka 12 x 4 cm med avrundede hjørner.

### Vegger og bunn

Beholdere med fulle gulv og vegger er vanntette. Noen bokser har små hull i de laveste delene av minst to vegger for å la væske renne ut hvis de lagres utendørs i regn eller etter vask. Noen bokser har vegger utformet som en rist slik at man kan se innholdet i boksen. Dersom bunnen også er utformet som en rist kan luft lett strømme selv stablede bokser, hvilket for eksempel kan sørge for at bakevarer holder seg tørre og kan avkjøles raskt. Det er også mulig å få avskillere som passer på innsiden av boksene, for eksempel for å stable flasker i et rutenett.

### Traller

Tralle med en stabel av eurokasser i ulike størrelser, nedenfra: To 600x400 oppå hverandre, to 400x300 ved siden av hverandre og fire 300x200 ved siden av hverandre. Svarte lokk mellom lagene.
Det finnes også traller som er spesialtilpassede for å frakte eurokasser.

### Elektrostatisk utlading

VDA 4504-standarden definerer elektrostatisk dissipative bokser (ESD) som er egnet til sensitiv elektronikk.

### VDA-varianter

VDA 4500 definerer tre typer små lastbærere og tilhørende lokk:

* R-KLT: stivt, limt gulv
* RL-KLT: stiv, glatt bunn
* F-KLT: sammenleggbar, komposittbunn

De ovennevnte kassene er spesifisert for en fyllingsmasse på 20 kg. Ofte kan flere kasser stables over, og det kan oppgis en samlet maksvekt på kasser som er stablet over.

* C-KLT er dobbeltvegget, og den dobbeltveggede spesialformen gjør at denne kassen har en spesifisert fyllingsmasse på 50 kg.

De nominelle dimensjonene (lengde × bredde × høyde i millimeter) for typene R-KLT og RL-KLT er:

| Nummer | Nominelle dimensjoner (mm) | Faktiske mål |
| --- | --- | --- |
| R-KLT 6429 / RL-KLT 6280 | 600 × 400 × 280 | 594 × 396 × 280 |
| R-KLT 6415 / RL-KLT 6147 | 600 × 400 × 147 | 594 × 396 × 147 |
| R-KLT 4329 / RL-KLT 4280 | 400 × 300 × 280 | 396 × 297 × 280 |
| R-KLT 4315 / RL-KLT 4147 | 400 × 300 × 147 | 396 × 297 × 147 |
| R-KLT 3215 / RL-KLT 3147 | 300 × 200 × 147 | 297 × 198 × 147 |
| D65 | 600 × 400 (lokk) |
| D45 | 400 × 300 (lokk) |
| D35 | 300 × 200 (lokk) |

6410-varianten er en sammenleggbar kasse, og har nominelle dimensjoner på 600 × 400 × 280 mm utslått, mens høyden går fra 280 mm til 94.5 mm når den foldes sammen. De innvendige dimensjonene når den er utslått er 535 × 357 × 257 mm.

Fargene på VDA-kassene er også faste.

Merkingen av kassene kan gjøres med standard strekkoder av varianten "Code 39", og formen og innholdet til disse strekkodene er dokumentert i standarden VDA 4902. Avhengig av størrelsen på KLT brukes enten DIN A5 strekkoder eller halvstørrelses DIN A5 strekkoder.

### Plukkbakker

Noen eurokasser har åpen front slik at de kan brukes som plukkbakker.

Kjøtt- og brødindustrien
------------------------

Automatisk håndtering av eurokasser med brød ved hjelp av roboter på en fabrikk.
For kjøttindustrien er røde og gule kasser med tallene E1 til E6 definert i henhold til DIN 55423 for å tilfredsstille de strenge kravene til det europeiske handelsinstituttet (*Europäischen Handelsinstitut*, EHI, også kalt *European Trade Institute*).[] De rødfargede E1- og E2-kassene er spesielt vanlige, som begge har et fotavtrykk på 600 × 400 mm og en nyttig høyde på 110 mm eller 185 mm. Kassene brukes i det såkalte (*open pool*-systemet), og kan egne seg for prosessindustri, handel, detaljhandel, kommersielle sektorer og catering. Disse har som regel gjennomgående håndtak på alle fire sider.

| Navn | Nominelle dimensjoner | Innv. dimensjoner | Volum utvendig (innvendig) | Lastekapasitet | Egenvekt | Bruksområde |
| --- | --- | --- | --- | --- | --- | --- |
| E1 | 600 × 400 × 125 mm | 560 × 360 × 118 mm | 30 L (21 L) | 20-35 kg | 1.5 kg | Kjøtt |
| E2 | 600 × 400 × 200 mm | 560 × 360 × 193 mm | 48 L (38-40 L) | 30-40 kg | 2 kg | Kjøtt |
| E3 | 600 × 400 × 300 mm | 560 × 360 × 293 mm | 72 L (58 L) | 40-45 kg | 3 kg | Kjøtt |
| E4 | 400 × 300 × 125 mm | 360 × 260 × 118 mm | 15 L (10 L) |  |  | Fjærkre |
| E5 | 800 × 300 × 200 mm | 760 × 260 × 193 mm | 48 L (37 L) |  |  | Fjærkre |
| E6 | 600 × 400 × 120 mm | 565 × 365 × 117 mm | 29 L (24 L) |  | 1.5 kg | Kjøtt og fjærkre |

I tillegg til disse brukes også andre lignende kasser med små variasjoner som med og uten perforerte sidevegger, eksempelvis til pølser. Eksempler på andre lignende standardiserte bokser som også er i bruk (hovedsakelig med andre høyder) er DS-6414, DS-6414P, DS-6419, DS-6419P, DS-6420, DS-6420P, DS-6424, DS-6424P, DS-6432 og DS-6432P.

Brød og bakevarer
-----------------

For bakervarer som rundstykker brukes vanlige bakekasser med gitter, disse har også en grunnflate på 600 × 400 mm (samme som E1, E2 og E3) med brukshøyder på 120 mm til 410 mm. Disse har som regel både perforert bunn og sidevegger slik at damp kan unnslippe (og bakevarene dermed kan holde seg ferske lengre), og har gjennomgående håndtak på to eller fire sider. Eksempler på vanlige kassehøyder til bakevarer er 90 mm, 100 mm, 150 mm, 240 mm, 320 mm og 410 mm.[] Det finnes også sammenleggbare varianter. Noen eksempler er:

| Nominelle dimensjoner | Innv. dimensjoner | Volum utvendig (innvendig) | Egenvekt | Kommentar |
| --- | --- | --- | --- | --- |
| 600 × 400 × 90 mm | 565 × 365 × 75 mm | 22 L (15 L) | 0.9 kg |  |
| 600 × 400 × 100 mm | 565 × 365 × 85 mm | 24 L (17 L) | 0.9 kg |  |
| 600 × 400 × 150 mm | 565 × 365 × 138 mm | 36 L (29 L) | 1.1 kg |  |
| 600 × 400 × 240 mm | 565 × 365 × 220 mm | 57 L (45 L) | 2 kg |  |
| 600 × 400 × 320 mm | 565 × 365 × 305 mm | 77 L (61 L) | 2.3 kg |  |
| 600 × 400 × 410 mm | 565 × 365 × 395 mm | 98 L (80 L) | 2.7 kg |  |
| 600 × 400 × 154 mm | 564 × 364 × 140 mm | 37 L (26 L) | 1.4 kg | Sammenleggbar til 1/3 høyde |

Se også
-------

* Banankasse, ofte laget av papp
* Catering, levering av ferdiglaget mat
* DIN 9797 (Euro tub), en type standardiserte rustfrie kasser på 200 eller 300 liter
* Europall, europeisk standard for paller
* Gastronorm, europeisk standard for størrelser på beholdere til kjøkkenbruk
* Renard-rekkene, et system av foretrukne tall delt i intervaller fra 1 til 10, og med 5, 10, 20 eller 40 trinn
* Sirkulær økonomi
* 32 mm-systemet for møbelsnekring, standard for hyller (reoler)

Referanser
----------

* «VDA Recommendation 4500: Small Load Carrier (KLT) System». Verband der Automobilindustrie. oktober 2013. Arkivert fra originalen (Zip of PDFs) 17. mars 2014. Besøkt 14. mars 2014.
* «Kleinladungsträger» (PDF).

1. ↑  «VDA». *vda.de* **(engelsk)**. Besøkt 2. februar 2022.
2. 1 2  «Euro Stacking Containers > Heavy Duty Stacking Boxes > Plastor». *www.plastor.co.uk*. Besøkt 2. februar 2022.
3. ↑  caterbox.co.uk. «Euro Contianers | Euro Stacking Boxes | Euro Cases | Blog | Caterbox». *www.caterbox.co.uk* **(engelsk)**. Besøkt 2. februar 2022.
4. ↑  «Kleinladungsträger (KLT)-System» (PDF). VDA **(tysk)**. 23. desember 2005. Arkivert fra originalen (PDF) 30. juli 2018. Besøkt 30. juli 2018. «Höhenraster … Einheitliche Eintauchtiefe 15 mm … 2 Höhenraster … 147,5 mm … 280 mm»  – not retrievable 16 January 2019.
5. ↑  «Storage Box Lids | Different Types of Lids for your Euro Boxes». Besøkt 29. januar 2022.
6. ↑  «Kleinladungsträger» (PDF) **(tysk)**. 29. mars 2014. Besøkt 14. mars 2014. [*død lenke*] – not retrievable 16 January 2019.
7. ↑  «DIN 55423-6». *www.techstreet.com*. Besøkt 12. februar 2022.
8. ↑  Standards, European. «DIN 55423-6».  **(engelsk)**. Besøkt 12. februar 2022.  Ekstern lenke i `|verk=` (hjelp)
9. ↑  «Plastic - Vos Tools by Vos Tools - Issuu». *issuu.com* **(engelsk)**. Besøkt 12. februar 2022.

Eksterne lenker
---------------

* Video av eurokasser brukt på storkjøkken (YouTube)